Public procurement notice: Contract Notice
Published: 2024-07-09
Region: DK012
Contract type: Works
Procedure: Negotiated with prior call for competition
CPV classification: 45000000: Construction work | 45212000: Construction work for leisure buildings
Estimated value: 42500000 DKK
Submission deadline: 2024-08-27
Award criteria: quality, price

Technical requirements: Angående udelukkelsesgrunde bemærkes det, at Ordregiver anvender udelukkelsesgrundene, jfr. udbudslovens §§ 134a - 137, jfr. dog § 138. Kontraktudførelsesvilkår: Det vil være et kontraktmæssigt krav, at Totalentreprenøren sikrer medarbejderne løn (herunder særlige ydelser), arbejdstid og andre arbejdsvilkår, som ikke er mindre gunstige end dem, der gælder for arbejde af samme art iht. en kollektiv overenskomst indgået af de inden for det pågældende fagområde mest repræsentative arbejdsmarkedsparter i Danmark, og som gælder på hele det danske område. De nærmere forpligtelser i medfør af arbejdsklausulen, fremgår af udbudsmaterialet, hvor vilkårene indgår som et bilag. Ligeledes gælder EU forordning nr. 833/2014, artikel 5k, om forbud mod russisk deltagelse mv. (som indsat ved forordning nr. 2022/576, artikel 1, nr. 23), i forbindelse med udbuddet. Kontraktindgåelse forudsætter derfor, at Totalentreprenøren ikke er omfattet af bestemmelsen. Herudover er det et kontraktmæssigt krav, at Totalentreprenøren stiller sikkerhed svarende til 15 % af Totalentreprisesummen senest 8 arbejdsdage efter kontraktindgåelse, jf. ABT18 § 9. Se nærmere herom i Totalentreprisekontrakten.
Nærværende udbud omfatter etablering i totalentreprise af et nyt Kvarterhus i Gadehavekvarteret og tilhørende udeområder i form af Kvarterparken. Kvarterhuset skal bl.a. indeholde undervisningslokaler, kontorer, mødelokaler, omklædningsfaciliteter, cafe, folkekøkken, produktionskøkken, fællessal, depoter mm.
Det nye Kvarterhus skal indeholde en række aktører og funktioner, herunder:
•	Beboerhus for Gadehavegård
•	Arbejdsplads for driften, den Boligsociale Helhedsplan og lærere
•	LINIE 10 (center for Høje-Taastrup Kommunes 10. klasser)
•	Aftenskoleaktiviteter
•	Omklædningsfaciliteter for fritidsaktiviteter
Det nye Kvarterhus skal være på ca. 1.800 m² i henhold til udviklingsplanen for Gadehavekvarteret og maksimalt 2.000 m² iht. lokalplanen.
Der stilles følgende minimumskrav til prækvalifikationsansøgernes økonomiske og finansielle formåen: 
•	Ansøgers omsætning i det seneste disponible regnskabsår skal være mindst 25 mio. kr. 
•	Ansøger skal have en positiv egenkapital i det seneste disponible regnskabsår
•	Ansøgers soliditetsgrad i det seneste disponible regnskabsår skal være mindst 15%
Der kræves solidarisk hæftelse for totalentreprisens gennemførelse, hvis ansøger/tilbudsgiver baserer sig på andre enheder ift. økonomisk/finansiel formåen, jfr. udbudslovens § 144, stk. 6.
Der stilles ikke minimumskrav til ”Teknisk og faglig formåen”.
Hvis der er mere end 4 egnede ansøgere, foretager Ordregiver en udvælgelse af de 4 ansøgere, der har afleveret de mest relevante referencer for projektering, opførelse og anlæg af sammenlignelige byggerier af tilsvarende størrelse og kompleksitet inden for de seneste 5 år.
Udvælgelsen af prækvalifikationsansøgere finder sted på grundlag af en helhedsvurdering.
Ordregiver lægger ved udvælgelsen særligt vægt på at ansøgerne via referencerne kan dokumentere erfaring med følgende:
•	Etablering af flerbrugerhuse, skoler der også anvendes af foreningslivet, kulturhus, fælleshus eller tilsvarende, der er sammenlignelig med Kvarterhuset
•	Totalentreprise af byggeri af samme størrelse og kompleksitet
•	Erfaring med etablering af bæredygtigt byggeri
Der ønskes maksimalt 5 referencer, og hver reference må maksimalt fylde 2 A4-sider.
Referenceoplysningerne bør omfatte en beskrivelse af følgende:
•	Opgavens betegnelse og adresse
•	Beskrivelse af opgaven og opgavens størrelse
•	Bygherre, inkl. kontaktperson og tlf. nr.
•	Prækvalifikationsansøgerens rolle i opgaven
•	Tidspunkt for udførelse/status for udførelse
Nyere referencer tillægges mere vægt end ældre referencer. Det er også muligt at vedlægge referencer for igangværende kontrakter, men opgaver som er færdigudført vægtes højere. Kun de ydelser, der er leveret på ansøgningstidspunktet, kan indgå i udvælgelsen. 
Såfremt ansøger har vedlagt flere end det maksimale antal referencer, lægges der i vurderingen alene vægt på de 5 først angivne referencer i anmodningen. Er referencerne ikke vedlagt i rækkefølge, vil det være de 5 nyeste (i tid), som Ordregiver vil lade indgå i bedømmelsen. Såfremt en reference mangler en/flere af den ovenfor nævnte oplysningstyper, vil dette ikke nødvendigvis føre til at referencen ikke optages til vurdering, men dette vil dog kunne komme ansøgeren til skade ved udvælgelsen.
Ved vurderingen anvendes en vurderingsmodel, hvor underkriterierne vægtes indbyrdes således:
a.	Pris						40%
b.	Beskrivelse af tilbud, tilbudsbilag 1		40%
c.	Bæredygtighed og CO2, tilbudsbilag 2		20 %
Vurderingen af underkriteriet a. Pris sker efter følgende model:
10	point	Overholdelse af targetpris
7	point	Overholdelse af targetpris + 5 %
0 	point	Targetpris + 10 %
Ved evalueringen af underkriteriet a. Pris benyttes en nulpunktsmodel, hvor udgangspunktet er, at 10 point gives til tilbud, der overholder targetpris, mens 0 point gives til det (evt. fiktive) tilbud, hvis pris ligger 10 % over targetprisen.
For tilbudspriser imellem disse yderpunkter omregnes det lineært, med et knækpunkt ved 7 point svarende til en tilbudspris, der ligger 5 % over targetprisen, hvor mange point tilbudsprisen svarer til.
Priser, der ligger højere end 10 % over targetprisen gives 0 point.
Ovenstående er udtryk for, at underkriteriet ”Pris” vurderes relativt, således at tilbuddene vurderes op imod hinanden. 
Vurderingen af underkriterierne b. Beskrivelse af tilbud og c. Bæredygtighed og CO2. sker iht. en pointskala fra 0 til 10: 
10 	point	Bedst tænkelige
9 	point	Meget over middel
7 	point	Over middel
5 	point	Middel
3 	point	Under middel
0 	point	Netop acceptabelt
Ud fra ovenstående pointskala kan der gives et hvilken som helst pointtal mellem 0 og 10.
Ovenstående er udtryk for, at tilbuddene i forhold til underkriterierne b. Beskrivelse af tilbud og c. Bæredygtighed og CO2 evalueres på en absolut skala – og således ikke relativt. 
I vurderingen af tilbudsbeskrivelsen indgår oplysninger fra tilbudsbilag 1.
Vurderingen af underkriteriet sker som en helhedsvurdering.
Beskrivelse, tegninger og illustrationer af det tilbudte forslag til nyt Kvarterhus vil blive bedømt på baggrund af en samlet vurdering i forhold til det i udbudsmaterialet beskrevne, og hvorledes tilbudsgivers forslag afspejler, at tilbudsgiver har sat sig ind i projektet, så det er muligt at opnå de efterspurgte forventninger og ønsker, der er anført i udbudsmaterialet. 
Følgende elementer vil blive vægtet positivt ved vurderingen af beskrivelsen (uprioriteret rækkefølge):
•	At den den foreslåede løsning har en høj kvalitet, idet der lægges vægt på at Kvarterhuset fremtræder og opleves som et samlet anlæg, hvor mennesker i alle aldersgrupper føler sig velkomne og hvor de aktiviteter, der skal finde sted får egnede rammer – også i forhold til aktiviteter andre steder i huset
•	At Kvarterhuset kan skabe ejerskab hos såvel beboerne i Gadehavegård i forhold til deres behov til et beboerhus samtidigt med, at det understøtter undervisning, et vidensmiljø
•	At Kvarterhuset bliver et inspirerende eksempel på, hvordan man kan bygge nyt og smukt samtidigt med at man anerkender og respekterer at man bygger i et eksisterende kvarter 
•	At der er god sammenhæng mellem de omkringliggende arealer, og bygningens facader, samt opfyldelse af lokalplanens intentioner, der vedrører Kvarterhusets udseende og de ubebyggede arealer 
•	At de tilbudte materialer, tekniske anlæg og installationer er af god kvalitet og er fremtidssikret
•	At de valgte løsninger sikrer effektiv bygningsdrift
Ovenstående elementer vurderes samlet.
Vurderingen af ”Drift og vedligehold” sker som en helhedsvurdering.
Følgende elementer vil blive vægtet positivt ved vurderingen af beskrivelsen (uprioriteret rækkefølge):
•	At den overordnede driftsplan driftsplan viser god forståelse for nødvendige og tilstrækkelige drifts- og vedligheholdelsesaktiviteter for Kvarterhus og Kvarterparken
•	At eksemplerne på konkrete driftsplaner viser god forståelse for drifts- og vedligeholdelsesaktiviteter
•	At tilbudsgivers estimerede budget for de første 30 års drifts- og vedligeholdsomkostninger kan vurderes validt og realistisk
•	At omfang og fordeling af udgifter til vedligeholdelse afspejler brug og alder gennem driftsperioden
I vurderingen af bæredygtighed og CO2 indgår oplysninger fra tilbudsbilag 2.
Følgende elementer vil blive vægtet positivt ved vurderingen af projektbeskrivelse (uprioriteret rækkefølge):
•	At tilbudsgiver beskriver konkrete og målbare bæredygtighedstiltag
•	At LCA screeningen dokumenterer, at det tilbudte projekt overholder den angivne ramme for bygningens CO2 belastning eller har et lavere niveau
Ovenstående elementer vurderes samlet.